Členská prihláška do občianského združenia Aeternitas

IČO

          Sídlo

Žiadateľ sa podpísaním tejto prihlášky prihlasuje za člena občianskeho združenia a potvrdzuje, že pozná ciele a charakter činnosti združenia a svojou aktivitou sa bude na nich podieľať. 
Žiadateľ ďalej vyhlasuje, že sa oboznámil so stanovami občianskeho združenia Aeternitas, ktoré sú neoddeliteľnou súčasťou tejto prihlášky, s obsahom stanov bezvýhradne súhlasí a zaväzuje sa ich dodržiavať a rešpektovať. 
Žiadateľ udeľuje občianskemu združeniu súhlas so spracovaním svojich osobných a iných poskytnutých údajov v súlade so zákonom. 
U osôb mladších ako 15 rokov v deň podpisu tejto prihlášky musí byť súčasťou tejto prihlášky aj súhlas zákonného zástupcu maloletého.

V 




dňa   










Podpis žiadateľa
S  T  A  N  O  V  Y
 
Aeternitas
 
Článok I.
Základné ustanovenia
 
1.   Názov občianskeho združenia je : Aeternitas (ďalej len „združenie“). 
2.   Sídlo združenia je : Bardejovská 46, 080 01 Prešov, Slovenská republika.
3.   Združenie je dobrovoľné, nepolitické, verejnoprospešné, mimovládne a neziskové           združenie fyzických a právnických osôb, ktoré podporujú a podieľajú sa na        realizácii cieľov združenia uvedených v čl. II týchto stanov.
4.   Združenie je samostatnou právnickou osobou s právnou subjektivitou.
 
Článok II.
Ciele a činnosť združenia
 
1. Cieľom združenia je iniciovať, koordinovať, spolupodieľať sa a uskutočňovať aktivity zamerané na : 

1.1  Všestrannú podporu rozvoja výchovy, vzdelávania, všeobecnej encyklopedizácie, vedecko-výskumnej činnosti, ochrany kultúrnych hodnôt a plánov ochrany života a zdravia občanov žijúcich na Slovensku a v iných krajinách.
1.2  Tvorbu reálnych možností rozvoja vedecko-výskumnej činnosti, budovania prostriedkov ochrany života a zdravia prostredníctvom variabilných foriem vzdelávania, ktoré môžu významne prispievať k aktívnemu rozvoju hospodárskych, spoločenských a kultúrnych aktivít.
1.3  Aktívnu podporu v oblasti spracovávania projektov a štúdií pre potreby  vytvárania medzinárodných partnerstiev.
1.4  V oblasti spolupráce a partnerských vzťahov rozvíjať spoluprácu s podobnými domácimi a zahraničnými organizáciami a inštitúciami za účelom výmeny a získavania poznatkov, skúsenosti a prostriedkov.
1.5  Tvorbu moderných podmienok pre potreby ďalšieho rozvoja činnosti združenia.
1.6  Pomoc pri skvalitňovaní spracovávaných a podávaných projektov na národnej a nadnárodnej úrovni.
1.7  Podporu aktivít zameraných na rozvoj podnikateľskej oblasti, MVO a iných subjektov, ako aj bežných občanov.
1.8  Zvyšovanie právneho vedomia.
2. Činnosť združenia, prostredníctvom ktorej sa budú realizovať jeho ciele, je zameraná  najmä na tieto aktivity: 

2.1  Informačná a poradenská
2.2  Výchovno-vzdelávacia činnosť
2.3  Školenia, semináre a tréningy
2.4  Zber verejne dostupných informácii pre potreby encyklopedizácie
2.5  Informačno-edukačné kampane
2.6  Edičná činnosť
2.7  Podpora občianskej iniciatívy.
2.8  Podpora vedecko-výskumnej činnosti
2.9  Vytváranie prostriedkov ochrany života a zdravia
2.10 Vytváranie prostriedkov pre ochranu kultúrnych hodnôt
 
Článok III
Členstvo v združení, práva a povinnosti
 
1.       Členom združenia sa môže stať každá fyzická osoba, ktorá dovŕšila vek 15 rokov alebo právnická osoba (obchodná spoločnosť, nadácia, občianske združenie a pod.), ktorá súhlasí s poslaním a cieľmi združenia, stanovami združenia, má záujem aktívne sa podieľať na jeho činnosti a splnila ďalšie podmienky členstva.
2.    Členstvo v združení je dobrovoľné a má nasledujúce formy:
             2.1     Riadny člen
             2.2     Sympatizant 
             2.3     Čestný člen.
      3.    Riadni členovia, sympatizanti a čestní členovia majú právo:
             3.1.    Podieľať sa na činnosti združenia
             3.2.    Byť informovaní o vybraných činnosti združenia  
             3.3.    Zúčastňovať sa na základe pozvania na akciách združenia  
             3.4.    Využívať ponúknuté služby združenia.
      4.    Riadni členovia majú povinnosť:
             4.1.    Platiť členský príspevok
             4.2.    Konať v súlade s poslaním a cieľmi združenia
             4.3.    Dodržiavať stanovy združenia a rozhodnutia riadiacich orgánov
      4.4.    Obhajovať záujmy združenia a šíriť jeho dobré meno
      4.5.    Zdržiavať sa všetkých konaní, ktoré by mohli akýmkoľvek spôsobom poškodiť            záujmy združenia a jeho dobré meno.
      5.   Riadny člen združenia má právo voliť a byť volený do orgánov združenia a je povinný
            plniť  uznesenia združenia. Riadny člen má hlasovacie právo v združení s hlasom
            rozhodujúcim.
      6.  Členstvo v združení vzniká dňom schválenia písomnej prihlášky radou združenia             a uhradení členského príspevku. Riadny člen uhrádza členský príspevok na jeden            kalendárny rok a to vždy najneskôr do 31.januára. Výška členského príspevku bude            určená rozhodnutím Rady.
       7.  Členstvo riadneho člena zaniká:
            7.1       Vystúpením, a to dňom doručenia písomného oznámenia na adresu sídla                                        združenia 
            7.2       Neuhradením členského príspevku
            7.3       Vylúčením člena združenia v prípade ak:
                        -   koná v mene združenia v rozpore s cieľmi združenia
                        -   poškodzuje dobré meno združenia 
                        -   spôsobil svojim konaním škodu združeniu
                 7.4       Smrťou fyzickej osoby
                 7.5       Zánikom právnickej osoby
                 7.6       Zánikom združenia
      8.   Sympatizantmi združenia sú osoby, ktoré sa podieľajú na aktivitách združenia a môžu             sa zúčastňovať na jeho akciách. Na sympatizantov sa nevzťahuje povinnosť             uhrádzania členského príspevku.
                  9.   Čestné členstvo môže byť udelené osobe, ktorá sa významným spôsobom pričinila 
      o napĺňanie poslania a cieľov združenia alebo mimoriadne prispela k zvýšeniu kreditu       združenia. Na čestných členov sa nevzťahuje povinnosť uhrádzania členského       príspevku. Čestný člen združenia má právo voliť a byť volený do orgánov združenia      a je    povinný plniť  uznesenia združenia. Všetci zakladatelia sa považujú za čestných       členov združenia.
      10. Sympatizanti a čestní členovia majú povinnosť:
            10.1.   Konať v súlade s poslaním a cieľmi združenia
     10.2.   Obhajovať záujmy združenia a šíriť jeho dobré meno
     10.3.   Zdržiavať sa všetkých konaní, ktoré by mohli akýmkoľvek spôsobom poškodiť          záujmy združenia a jeho dobré meno.
Článok IV.
Orgány združenia
 
1. Orgánmi združenia sú : 

1.1          Valné zhromaždenie – hlavný orgán
1.2          Rada – najvyšší, riadiaci a výkonný orgán
1.3          Predseda združenia – štatutárny orgán
1.4          Revízna komisia – kontrolný orgán.
 
Článok V.
Valné zhromaždenie
 
1. Valné zhromaždenie (ďalej len „VZ“) je hlavným orgánom združenia a je tvorené všetkými členmi združenia s hlasovacím právom. 

2. Do pôsobnosti VZ patrí najmä : 

2.1  schvaľovanie stanov, vnútorných predpisov a organizačného poriadku, ich zmien a doplnkov,
2.2  voľba a odvolanie kandidátov na volených členov rady a členov revíznej komisie a ich náhradníkov,
2.3  schvaľovanie plánu činnosti, správy o činnosti združenia a o likvidácii združenia,
2.4  schvaľovanie rozpočtu, zásad hospodárenia a správy o hospodárení združenia,
2.5  rozhodovanie o zániku združenia jeho dobrovoľným rozpustením alebo zlúčením s iným občianskym združením.
3. Zasadnutia VZ zvoláva Rada podľa potreby, najmenej však jedenkrát do roka 

4. Na prijatie rozhodnutia podľa bodu 2.5 tohto článku je potrebný súhlas 2/3 väčšiny všetkých členov združenia. V ostatných prípadoch sa rozhoduje nadpolovičnou väčšinou hlasov prítomných členov. 

5. VZ je uznášania schopné, ak je prítomná nadpolovičná väčšina všetkých členov združenia. 
6. Rada je povinná zvolať VZ do jedného mesiaca, ak o to požiada najmenej jedna tretina riadnych členov združenia alebo likvidátor. 

 
Článok VI.
Rada
 
1. Rada je najvyšším, riadiacim a výkonným orgánom združenia, ktorá za svoju činnosť zodpovedá VZ. 

2. Funkčné obdobie volených členov rady trvá 2 (dva) roky. 

3. Radu tvoria 3 zakladatelia a 4 (štyria) volení členovia. 
4. Predseda združenia, ktorým môže byť len niektorý zo zakladateľov a ktorého volí a odvoláva Rada, je zároveň aj predsedom Rady. 

5. Rada je uznášania schopná, ak je prítomná nadpolovičná väčšina jej členov. Rozhodnutie sa prijíma nadpolovičnou väčšinou hlasov prítomných členov. 

6. Rada riadi činnosť združenia v období medzi zasadnutiami VZ. Rada zasadá podľa potreby, najmenej jeden krát do mesiaca. 

7. Rokovanie Rady zvoláva predseda. Rokovanie Rady je povinný predseda zvolať aj vtedy, ak o to požiada najmenej 1/3 jej členov. 

8.     Rada najmä:
a. Má právo veta vo vzťahu k schváleným zmenám stanov alebo iným rozhodnutiam prijatým VZ, vrátane rozhodnutia o zániku združenia 

b. Volí a odvoláva z pomedzi svojich členov predsedu, podpredsedu združenia a z kandidátov zvolených VZ ostatných členov Rady a členov RK 

c.     Zvoláva a pripravuje VZ združenia
d.     Rozhoduje o prijatí člena združenia, pozastavení členstva a vylúčení člena združenia a o výške členského príspevku
e.     Koordinuje a usmerňuje činnosť členov združenia v súlade s plánom činnosti združenia
f.      Zabezpečuje plnenie činnosti VZ
9.      Členstvo v rade zaniká odvolaním, rezignáciou (vzdaním sa) alebo úmrtím člena      rady. V prípade vzdania sa funkcie zo strany zakladateľa alebo v prípade jeho smrti, určia nastupujúceho zakladateľa zostávajúci zakladatelia. Rada môže na uvoľnené miesto člena rady kooptovať náhradníka, pričom tento musí byť potvrdený najbližším VZ.
 
Článok VII
Predseda združenia
 
1.     Predseda združenia je jeho štatutárnym orgánom, jeho funkčné obdobie trvá 2 roky.
2. Predseda združenia zvoláva a riadi zasadnutia Rady. 

3. Predseda zastupuje združenie navonok vo všetkých veciach. Listiny zakladajúce práva a povinnosti pre združenie podpisuje predseda tak, že k písanému, alebo tlačenému názvu združenia uvedie svoju funkciu v združení a pripojí svoj vlastnoručný podpis. 

4. Koná v mene združenia v pracovno-právnych, občiansko-právnych, majetkovo-právnych, ako aj ďalších právnych vzťahoch. 

5. Predseda združenia môže písomne splnomocniť iného člena rady, aby konal v mene združenia v konkrétnej veci a uskutočnil právny úkon, ktorým bude združenie viazané.  
 
Článok VIII
Revízna komisia
 
1. Revízna komisia (ďalej RK) je kontrolným orgánom združenia, ktorý za svoju činnosť zodpovedá Rade, funkčné obdobie RK trvá 2 roky. 

2. RK má troch členov, ktorý spomedzi seba volia predsedu RK nadpolovičnou väčšinou hlasov všetkých členov RK. 

3. RK sa schádza najmenej dvakrát ročne. 

4. Členstvo v RK zaniká odvolaním, rezignáciou (vzdaním sa) alebo úmrtím člena RK. RK môže na uvoľnené miesto kooptovať náhradníka so súhlasom Rady. Kooptovaný náhradník musí byť potvrdený najbližším VZ. 

5. RK rozhoduje rovnakým spôsobom, ako ostatné orgány združenia. 

6. RK kontroluje hospodárenie a predkladá Rade správu o hospodárení združenia spolu s návrhmi na odstránenie zistených nedostatkov. 

7. RK vykoná inventarizáciu majetku vždy k 31. decembru v príslušnom roku. 

8. RK kontroluje dodržiavanie stanov. 

9. V prípade sporu medzi orgánmi združenia a jeho členmi plní RK funkciu rozhodcovského orgánu, ak nie je sama stranou sporu. 

 
Článok IX
Nezlučiteľnosť funkcie 
1. Členstvo v Rade združenia a v revíznej komisii je nezlučiteľné. 

2. Zamestnanci združenia nesmú byť členmi revíznej komisie združenia. 

 
Článok X.
Hospodárenie združenia
1. Hospodárenie združenia sa uskutočňuje podľa finančného rozpočtu a Zásad hospodárenia schválených VZ. 

2. Združenie hospodári s hnuteľnými a nehnuteľným majetkom a majetkovými právami v súlade s právnymi predpismi SR. 

3. Zdrojmi majetku združenia sú najmä : 

1.1  Členské príspevky
1.2  Dobrovoľné príspevky
1.3  Dary a dotácie tuzemských a zahraničných fyzických a právnických osôb
1.4  Granty získané na realizáciu projektov
1.5  Dotácie a subvencie samosprávnych a štátnych orgánov
1.6  Sponzorské výnosy
1.7  Výnosy z majetku a príjmy z vlastnej činnosti
4. Výnosy z majetku a vlastnej činnosti môžu byť použité len na náklady spojené s činnosťou združenia a podporu cieľov združenia. 

 
Článok XI.
Zánik združenia
1. Združenie zaniká : 

1.1   rozhodnutím VZ o dobrovoľnom rozpustení alebo zlúčení s iným občianskym združením
1.2   právoplatným rozhodnutím Ministerstva vnútra SR o jeho rozpustení. 
2. Pri zániku združenia sa vykoná majetkové vyporiadanie, ktoré zrealizuje likvidátor. 

3. Likvidátora pri zániku združenia podľa bodu 1.1 tohto článku určí Rada. Likvidátorom môže byť fyzická osoba, ktorá je členom združenia, ináč len odborne spôsobilá fyzická osoba, ktorá už vykonávala funkciu likvidátora . 

4. Pri zániku združenia podľa bodu 1.2 tohto článku určí likvidátora Ministerstvo vnútra. 
5. Pri vyporiadaní postupuje likvidátor podľa príslušných právnych predpisov a týchto stanov. 

6. Pri likvidácii vyrovná likvidátor všetky dlhy a záväzky a zvyšný majetok združenia odovzdá neziskovým organizáciám s podobným predmetom činnosti a podobnými cieľmi. O použití zvyšného majetku združenia na podporu inej osoby rozhodne VZ uznesením; ak nedošlo k prijatiu uznesenia podľa predchádzajúcej vety do 30 dní od predloženia veci na rozhodnutie zo strany likvidátora, rozhodne o použití zvyšného majetku likvidátor. O priebehu a skončení likvidácie podá likvidátor VZ písomnú správu, ktorá bude obsahovať aj celkové finančné a majetkové vyporiadanie. Ak VZ nerozhodne do 30 dní od predloženia písomnej správy, má sa za to, že bola písomná správa schválená. 

7. Zánik združenia oznámi likvidátor Ministerstvu vnútra SR do 15 dní po schválení písomnej správy VZ podľa bodu 6 tohto článku. 

 
Článok XII.
Záverečné ustanovenia
1. Stanovy nadobúdajú účinnosť dňom schválenia VZ. 

2. Podrobnosti o organizácii združenia upravuje Vnútorný poriadok združenia. 

3. Podrobnosti o voľbách upravuje Volebný poriadok združenia. 

4. Schválené zmeny alebo doplnky týchto stanov oznámi združenie písomne Ministerstvu vnútra SR do 15 dní od ich schválenia. K oznámeniu pripojí vo dvoch vyhotoveniach text zmeny alebo doplnku. 

 
V Prešove       04.12.2012
   		       / 

